JohanHeinsen/ENO huggingface dataset:
Odense Adresse-Contoirs Efterretninger, 1840-11-14
Mandagen den 30 Novbr. d. A. bliver paa Randers Raadhuus, i Rousøe Herreds Tingstue, Formiddag Kl. 11, ifølge Eierens Begjæring foretaget een eneste Auction til Bortsalg af Hovedgaarden Estruplund, beliggende i Nærheden af Kattegat og Randers Fjord, med Tilliggende. Til Hovedgaarden hører et Areal af 510 Tdr. Land geometrisk Maal a 11,000 Alen, med Hartkorn Ager og Eng fri Hovedgaardstaxt 33 Tdr. 2 Skpr. 2 Fdkr. 2 Alb. og dito Skovskyld 2 Skpr. 2 Alb. Bøndergodset bestaaer af 62 Tdr. 1 Skp. 3 Fdkr. 1 1/2 Alb. Hartkorn Fæstegods, og 111 Tdr. 6 Skpr. 3 Alb. Hartkorn Herlighedsgods. Hovedgaardens Jorder ere af fortrinlig god Bonitet, og Skovene vel conserverede. 3 Deel af Kjøbesummen forlanges udbetalt. Eiendommen forevises af Forpagter Abrahamsen paa Estruplund, og nærmere Oplysning faaes hos Godsforvalteren, Fuldmægtig Jacobsen i Randers. Forpagtningen ophører til 1 Mai 1811, til hvilken Tid Kjøberen kan tiltræde, og vil Hovedgaarden i Mangel af Salg blive ved samme Auction opraabt til ny Bortforpagtning. Samme Dag opbydes derefter til Salg den underliggende Tørslevgaard, af Hartkorn Ager og Eng 12 Tdr. 1 Skp. 2 Fdkr., med et Areal af 127 1/2 Tdr. Land a 14,000 – Alen, og Kokkegaard med tilliggende Skov og Torvemoser, af Hartkorn 2 Tdr. 4 Skpr. 1/5 Alb. Rougsøe &c. Herreders Contoir i Randers, den 3 Novbr. A. L. Reiersen.
Odense Adresse-Contoirs Efterretninger, 1840-11-14
Da intet af de ved Auctionen den 21 Septbr. sidst over Hovedgaarden Aagaard med Underliggende i Thisted Amt, gjorte Bud ere blevne approberede, og da der har meldt sig nye Liebhavere, bliver, ifølge tagen Bestemmelse af Directionen for Statsgjelden og den synkende Fond, denne Eiendom stillet til nye Auction, som afholdes i Fjerritzlev Kroe ved Aagaard Mandagen den 11 December førstkommende, om Formiddagen Kl. 11; hvilket herved bekjendtgjøres til de Lysthavendes Efterretning, samt at denne Eiendom bestaaer af: 1) Hovedgaarden Aagaard med Hartkorn frie Hovedgaardstaxt 50 Tdr. 1 Skpr. - Fdkr. 2 3/4 Alb. og ufrit Hartkorn 7 Tdr. 5 Skpr. 3 Fdkr. 1 3/4 Alb. En Vand- og Veirmølle, med tilhørende Bygninger og Værker, samt tillagte Jorder, hvorpaa hviler privilegeret Mølleskylds Hartkorn 8 Tdr. 1 Skpr. og Ager og Engs Hartkorn frie Hovedgaardstaxt 2 Tdr. 1 Skr. Fdkr. 2 Alb. og ufrit Hartkorn 1 Td.-Skp.-Fdkr. 3/4 Alb. Kjettrup, Kollerup og Skræm Kirker, med tilhørende Tiender af 525 Tdr. 5 Skpr. - Fdkr. 2 Alb. Hartkorn og Kongetienden af 278 Tdr. - Skpr. 2 Fdkr. og 1) Bøndergods med Hartkorn 5 Tdr. 1 Skp. 1 Fdkr. 2 Alb. frie Hovedgaardstaxt, og Ager og Engs Hartkorn 362 Tdr. - Skpr. - Fdkr. 1/2 3/5 Alb. Til videre Oplysning meddeles: at Hovedgaarden har en aarlig Udsæd af 120 Tdr. Rug, 60 Tdr. Byg og 116 Tdr. Havre, foruden Bælgsæd og Kartofler, ligesom dens Enge afgive aarlig 200 a 230 Læs Høe. Den nærværende Besætning er 180 Fækreaturer, foruden Heste. Gaarden drives for størstedelen, ved Hoverie af dertil hoveriepligtige Gaarde, og haves desuden 1856 Ugedage og 72 Sommerdage, foruden kjørende og gaaende Reiser. Conditionerne til denne Auction blive væsentligen de samme som ved den forrige, dog at der, efter et Godsinspecteur Justitsraad Bindesbøll tilstillet forseglet Brev, som først aabnes naar det høieste Bud er skeet, vil strax paa Auctionsstedet blive tilkjendegivet, hvorvidt noget af de skeete Bud ere antagne. Disse Conditioner ligge til Eftersyn i det jydsk-lollandske Landvæsenscontoir under Rentekammeret, hos GodsinsecteurJustitsraad Bindesbøll paa delsborg ved Skanderborg, Gjæstgiver Strøm i Odense, Gjæstgiver Petersen i Haderslev, Avisredactionen i Altona, og hos Godsforvalteren paa Aagaard, der tillige foreviser Eiendommen og Jordebogen over samme.
Odense Adresse-Contoirs Efterretninger, 1840-11-14
Denne Fyens Stiftsavis redigeres af Carl Bagger.
Odense Adresse-Contoirs Efterretninger, 1840-11-16
69 Aargang. Ne 213. Fyens Stifts Kongelig ene privilegerede. Adresse- og politiske Avis. sant Avertissementstidende. Forsendes med Brevposten overalt i de danske Stater.
Odense Adresse-Contoirs Efterretninger, 1840-11-16
Trykkes og udgives i Odense af Søren Hempel, Cancellieraad. Mandagen. 16 November 1840.
Odense Adresse-Contoirs Efterretninger, 1840-11-16
Jndhold. Politisk Oversigt: Frankerig. Storbrittannien. Spanien. Jtalien. Preussen. Grienten¬
Odense Adresse-Contoirs Efterretninger, 1840-11-16
Norge. - Fædrelandet. Kongehuset. Stænderforsamlingen i Viborg, Tildragelser, Blandinger.
Odense Adresse-Contoirs Efterretninger, 1840-11-16
Politisk Oversigt. Frankerig. Ogsaa ved Valget af de 4 Vicepræsidenter har det nye Kabinet i Deputeredekammeret vundet en Seir over Oppositionen Thiers=Odilon=Barrot, idet Man til disse Poster har udnævnt Calmon, Dufaure, Jacqueminot og Salvandy; til Sekretairer valgtes Bignon, Havin, Boisy d'Anglais og Galos. Man troer, at Ministeriet vil gjøre sig megen Umage for at vinde Lamartines Bistand; Man mener endog, at Digteren vi blive udnævnt til Gesandt i Spanien, Marskal Soult skal forlange en stor Gesandtskabspost til sin Søn Marqvien af Dalmatien, men Guizot skal gjøre megen Modstand, Som Man kunde vente det, ere alle engelske Aviser særdeles tilfredse med Ludvig Philips Trontale. En kgl. Forordning aabner Jndenrigsministeren en overordentlig Credit af 700,000 Franes til at bestride Omkostningerne i Anledning af de arragoniske og cataloniske Flygtninge.
Odense Adresse-Contoirs Efterretninger, 1840-11-16
Den 9 ds. er Hertuginden af Orleans nedkommet med en Søn, der har faaet Titel af Hertugen af Chartres. Jkke allene Rhonefloden, ogsaa Saone er traadt over sine Bredder og har anrettet gyselige Ødelæggelser.
Odense Adresse-Contoirs Efterretninger, 1840-11-16
Forstaden Vaize - skrives der fra Lyon - ere henved 300 Huse sammenstyrtede og tildeels forsvundne tilligemed Beboerne. Næsten hele Staden staaer under Vand og Saonen har midt gjennem Byen banet sig en Vei til Rhonen. Langs med hele Kysten af Saonen ere henved 6000 Huse sammenstyrtede.
Odense Adresse-Contoirs Efterretninger, 1840-11-16
Storbrittannien. Parlamentet er bleven prorogeret til den 10 Dec., denne Prorogation er imidlertid kun en Formalitet, da Husene dog ikke komme sammen før i Januar og Februar.
Odense Adresse-Contoirs Efterretninger, 1840-11-16
Spanien. Der fortælles, at da den unge Dronning Jsabella tilligemed Søsteren opfordredes til at pynte sig i Anledning af Jndtoget i Madrid, indvendte den Første, at hendes Moder jo endnu ikke var kommen tilbage, og det havde Man jo dog lovet hende. Hertil sagde Søsteren: "Tosse, seer Du da ikke, at de have jaget Moder bort, ligesom de agte at jage os bort!"
Odense Adresse-Contoirs Efterretninger, 1840-11-16
Jtalien. Rygtet om en Alliance mellem Neapel og Frankerig har bevæget en stor nordisk Magt til i saa Henseende at forespørge hos det neapolitanske Hof hvad Man agtede at gjøre i Tilfælde af en almindelig Krig, med Frankrig, hvortil Kongen simpelthen har svaret, at han vilde gjøre det, som Omsorgen for hans Undersaatters Vel og hans Krones Ære bød ham.
Odense Adresse-Contoirs Efterretninger, 1840-11-16
Preussen, Fyrst Pückler=Muskaus for sin Skjønhed saa berømte Abyssinierinde, som han havde medbragt fra selve hendes Fødeland, er død paa Godset Muskau; den 17aarige Pige er bleven obduceret og der er taget Gipsaftryk af Ansigtet og af de underfuldt delige Hænder og Fødder. Den 29 f. M. fandt hendes Liigbegængelse Sted under Fakkelskin og Sørgemusik. Fyrsten opholder sig for Tiden i Berlin, den Afdødes Sygdom var Lungebetændelse.
Odense Adresse-Contoirs Efterretninger, 1840-11-16
Orienten. Herfra haves kun en vigtig Efterretning, den nemlig, at den franske Flaade, der laae i Bugten ved Salamis, har faaet Ordre til at vende tilbage til Toulon, og er den 28 Oct. gaaet under Seil.
Odense Adresse-Contoirs Efterretninger, 1840-11-16
Norge. Bestyrelsen for Norges Bank har under 28 f. M. nedsat Bankcoursen til det laveste Point, hvorefter den ifølge Storthingets Beslutning kan gaae ned, nemlig 205 pCt. Som det vil erindres, blev Coursen den 25 Mai nedsat fra 112 1/2 til 110 pCt. og under 10 September fra 110 til 107 1/2 pCt. Den er saaledes i Løbet af et halvt Aar gaaet ned 7 1/2 pCt. og vilde upaatvivlelig inden føie Tid været endnu nærmere Pari, naar ikke Storthinger havde fundet sig beføiet til paa Forhaand at gribe hæmmende ind i Tingenes jævne Gang.
Odense Adresse-Contoirs Efterretninger, 1840-11-16
Jfølge Privatefterretninger fra Kongsberg er der den 2de, bleven bortstiaalet et Qvantum reent Sølv til Beløb 2200 Spd. Sølvet blev borttaget fra Sølvkammeret i Smeltehytten, uagtet der arbeide 9 Mand i Hytten, og Sølvkammeret befinder sig i Enden af denne.
Odense Adresse-Contoirs Efterretninger, 1840-11-16
Fædrelandet. Kongehuset. Hs. Maj. Dronningen er den 13de. taget ind fra Sommerresidenten Sorgenfri til Palaierne paa Amalienborg, hvor Hs. Maj. Kongen vil indtræffe den 16 ds.
Odense Adresse-Contoirs Efterretninger, 1840-11-16
Den 13de afgik fra Kjøbenhavns Rhed Sydefter Kronprindsens Lystkutter, Reptun, under Commando a Capt.-Lieut. C. Jrminger, R. af D., og det kongl. Dampskib "Kiele under Commando af Capt.-Lieut. J. Meyer, som det hedder i "Adresav., til Vordingborg, for derfra at overføre H. K. H. Kronprindsen med Suite til Warnemunde.
Odense Adresse-Contoirs Efterretninger, 1840-11-16
Stænderforsamlingen i Viborg. 11te Møde den 27 Oct. Sagen betræffende Udkast til en Placat angaaende Kundgjørelse af Øvrigheders Resolutioner, hvorved en ellers myndig Person sættes i UmyndighedsTilstand samt af Opbuds= og Fallit-Erklæringer blev foretagen til foreløbig Behandling. Derefter blev Sagen. angaaende Udkast til en Anordning, indeholdende en Jndskrænkning i ugifte Bønderkarles Forpligtelse til at tage fast Tjeneste foretagen til foreløbig Behandling. 12te Møde den 28 Oct. Det af Ritmester Friis indgivne Forslag til en Petition angaaende Vandsteders Udtørring og Afdæmning foretoges. Committee: Petersen, Birch Friis, Fielstrup, Christensen. Cancellieraad Funder forelæste derefter det af ham anmeldte Andragende fra Overlærer, Magister Jngerslev om en forandret Organisation af Bestyrelsen for Underviisnings- og Kirkevæsenet. Committee: Bllgaard, Hald, Funder. Justitsraad Rummelhoff oplæste dernæst det af ham anmeldte, med 54 Underskrifter forsynede Andragende fra Beboerne af Karbye Sogn, om Nedsættelse i Skatter af Jorder, som ere beskadigede af Liimfjordens Vande, tilligemed den Skrivelse, hvormed han havde fremsendt samme. Da det sattes under Afstemning om Sagen skulde udsættes, indtil den kgl. Commissarius saae sig istand til at meddele Forsamlingen nærmere Oplysninger fra det kgl. Rentekammer, blev dette Spørgsmaal med 25 Stemmer imod 22 besvaret bekræftende. Derefter oplæste Justitsraad With det af ham indgivne Forslag til en Petition om Modificationer i Anord. 28 Mai 1831 og Fdgn. 15 Mai 1831.
Odense Adresse-Contoirs Efterretninger, 1840-11-16
Af de interessante Debatter fortjener Følgende at udhæves: Oberst Brock: "Jeg kan dog ikke ganske undlade, at gjøre nogle bemærkninger ved de væsentligste af Commissarii Erindringer. Jeg har Erfaring for mig i denne Henseende; ogsaa jeg troede, at mit Forslag i forrige Session uden Vanskelighed skulde komme til Committee, saa meget mere, som Committee alt var besluttet at skulle nedsættes om et Andragende om Stændernes Forening, men mit Forslag faldt, og det Samme kunde skee denne Gang. Hvad derfor angaaer de Vanskeligheder, den kongelige Commissarius har fundet ved de danske Stænders Forening, med Hensyn til de slesvigske og holsteenske Forhold, da maa jeg bringe i Erindring den Maade, hvorpaa jeg i 1833 antog, at Sagen lod sig bedst ordne, nemlig naar alle Stænder samledes paa eet Sted og til een Tid.
Odense Adresse-Contoirs Efterretninger, 1840-11-16
Tildragelser. Den i Fredagsavisen omtalte Skipper Antoni Hansen Jessen er i Fredags død i Ribe; den anden Person, ikke Styrmand, men Skibsdreng, er derimod fuldkommen rask.
Odense Adresse-Contoirs Efterretninger, 1840-11-16
Blandinger. Det akademiske Senat ved Kjøbenhavns Universitet har nu svaret de medicinske Studerende, der have doleret over Magister Scharlings Ansættelse som Lector i Chemien. Efterat have udviklet, at Hr. S. formeentligen netop besidder de fornødne Qvalificationer til den nævnte Post, hedder det: "Dernæst maa man gjøre opmærksom paa det særdeles Mislige i, at unge Studerende, hvoraf de fleste ikke formaae uden høist ufuldkomment at bedømme deres Lærers Dannelse og Dygtighed, komme sammen og efter en indbyrdes Forhandling afsige og offentligen bekjendtgjøre, hvad de udgive for en fælleds Dom i saa Henseende. Der er kun altfor megen Anledning til at formode, at en Dom, afgiven under en saadan Forhandling, er støttet paa ufyldestgjørende Grunde; og da ingen Grunde ledsage Andragendet, er hverken Consistorium, til hvem det er stilet, eller Publicum, for hvem det er bekjendtgjort, ved samme sat istand til at bedømme dets Gyldighed, ligesom Lector Scharling heller ikke kan forsvare sig mod samme, om han end ellers dertil maatte finde sig opfordret. Have de Studerende tænkt paa ved deres Andragende at yttre nogen Jndflydelse paa Valget af Universitetslærere, da viser sig derved en anden mislig Side af Sagen. De Studerende skulle ikke være ligegyldige ved, hvo der udnævnes til deres Lærer, men ved dennes Valg maa deres Stemme være uden Vægt, da de ere ude af Stand saavel til at bedømme, hvo der er meest skikket til en ledig Lærerpost, som til at overveie alle de Hensyn, som ved Valget af en Lærer bør komme i Betragtning. Paa Grund af Foranførte maa man alvorligen fraraade ethvert lignende Foretagende i Fremtiden."¬
Odense Adresse-Contoirs Efterretninger, 1840-11-16
Der er nu udkommet i Trykken en motiveret Beretning over hvad Jndtægterne paa en Jernbane mellem Kjøbenhavn og Roeskilde vel kunde beløbe sig. Resultatet af denne Beretning gaaer ud paa, at naar man antager en Actie=Capital af 1,000,000 Rbd., da vil Jernbanen efter de i Beretningen særdeles lavt calculerede Jndtægter, give 6 1/2 p. Ct. og Jngen, der i Udlandet har seet Virkningen af en Jernbane paa Handel, Reisende og Livi Statslegemet, vil betvivle, at disse Procenter jo i Virkeligheden ville blive langt større.
Odense Adresse-Contoirs Efterretninger, 1840-11-16
Kbhposten melder at Herregaarden Frederiksgave ved Assens er udseet til at skulle indrettes til en Sommerresidents for H. K. H. Kronprindsen. Det er overdraget Hofbygmester Etatsraad Koch at affatte Overslaget over Bekostningerne herved saavelsom over Tilbygningerne &c. ved Odense Slot.
Odense Adresse-Contoirs Efterretninger, 1840-11-16
Suspenderet Byfoged i Mariboe, Justitsraad Sommer, efterlyses i Berl. Tid, som undvegen af den Huusarrest, der var paalagt ham i Anledning af hans Embedsgjæld.
Odense Adresse-Contoirs Efterretninger, 1840-11-16
Af Stændertidenden erfares, at der i Mødet den 5te Novbr. ved den Deputerede Møller Refsgaard er indleveret et Andragende fra 105 Gaardmænd af Rødding Herred i Salling, hvori de erklære sig imod Stændernes Forening, Valgsystemets Forandring og Forandringer i Statsforfatningen. Dette er det første Andragende af den Natur, som er indgivet i den jydske Stænderforsamling.
Odense Adresse-Contoirs Efterretninger, 1840-11-16
Kjøbenhavns Børs-Cours den 13 Novbr. 1810, Hamb. 2 M. - k. S. 198, 4 pCt. uopsigelige Rigsbank Spec. 200. Oblig. 101 a 101 1/2 Rbd. r. S. Bank-Disconto ..... 4 pCt. 4 pCt. norsk Laan ved Hambro Norske Spec. Sedl. pr. 100. og Søn af 1828. 1001 a 101. S. Sp. 192 a 192 1/2 Rbd. Sedl. 1 pCt. nye norske Oblig. af 4 pCt. Kongel Obligationer. 1834. 100 1/2 a 101 i r. S. (u. Rente) 97 1/2 a - R. Sedl. 4 pCt. dito 100 1/2 a 101 i Bco. Nationb. Obl. (af Laan 1 Febr. 3 pCt. eng. Laan 73 1/2 – L. S. 1820) 101 1/2 a - Rbd. r. S. Bank-Actier 95 1/2 a 96 r. S.
Odense Adresse-Contoirs Efterretninger, 1840-11-16
Kjøbenhavns Torvepriser den 2 Novbr. 1820. Hvede. 5 Rd. 32 s. a 7 Rd. - s. Erter 4 R. 32 s. a 5 R. 616 Rug. 4 Rd. 32 s. - 1 Rd. 89. Flesk, røg. . 2 R. 21s. - R. 106. Byg, 2rad. 3 Rd. 8 s. - Rd. 21. Dito, grøns, 1 R. 32 s. - R. 72 s. Byg, brad. 2 Rd. 80 s. 23 Rd. - s. Smør, Pd 1 Mk. 10s. - Mk. 12 s. Havre. 2 Rd. 11. -2 Rd. 81. Æg, Snes. 1 Mk. 9. - Mk. 10s. Sjællandsk Smør, Fjerding 14 Rd. Mk. s. a 16 Rd.-Mk. 1s.
Odense Adresse-Contoirs Efterretninger, 1840-11-16
AVERTISSEMENTS. De mange Ærede, saavel Budne, som Uindbudne, der beviste min afdøde Mand den sidste Ære at ledsage ham til hans Hvilested paa Vor Frue Kirkegaard, ville behage herved at modtage mit rørte Hjertes Tak Odense, den 13 Novbr. 1810. A. M. Frydendahl, født Nielsen.
Odense Adresse-Contoirs Efterretninger, 1840-11-16
Paa S. Hempels Boglade modtages Subskription paa: Stunden der Andacht, einundzwanzigste Anslage. Complet 1 Rbd. Nylig er udkommen:
Odense Adresse-Contoirs Efterretninger, 1840-11-16
Poetiske flyvende Blade af Holland Nielsen, Cand. juris, og faaes for 12 s. heftet i coulort Omslag i S. Hempels Boglade.
Odense Adresse-Contoirs Efterretninger, 1840-11-16
Andet Oplag af Frolunds Haandbog til Brug ved Religions-Underviisning, eller Udvikling af Balles Lærebog (nærmest bestemt for seminaristisk dannede Skolelærere) er udkommen, og faaes for 3 Rbd. 8 s. i Materie og 3 Rbd. 3 Mk. smukt indbunden paa S. Hempels Boglade.
Odense Adresse-Contoirs Efterretninger, 1840-11-16
Anmeldelse af Biskop Mynsters Udkast til en Alterbog og et Kirke=Ritual for Danmark, ved Catechet P. M.M. Storm. 3 Mk., og Grethe i Sorgenfrie, Vaudeville Monolog af J. L. Heiberg, med Melodier, 21 s., faaes paa S. Hempels Boglade.
Odense Adresse-Contoirs Efterretninger, 1840-11-16
Under 26 October sidst er i Sagen mellem Jomfrue Fred. Crone og Karethmager Christensen og Kone her af Odense ved den Kongelige Landsover- samt Hof= og StadsRet afsagt Dom, hvis Conclusion er saalydende: Thi kjendes for Ret: De oven omhandlede af de Jndstævnte Karethmager, Christensen og hans Hustrue Marie Christensen, Begge af Odense, om og imod Citantinden Frederikke Crone brugte fornærmelige Udladelser bør døde og magtesløse at være, saa at de ikke kommer Citantinden til Skade paa Ære, gode Navn og Rygte i nogen Maade, og bør de Jndstævnte for deres i den Henseende udviste Forhold, bøde, Karethmager Christensen sine tre Mark, og hans Kone til Odense Kjøbstæds Fattigkasse 25 Rbd. Sølv. Derhos bør de Jndstævnte, een for begge og begge foreen, betale i Salair til Prokurator Tommerup 8 Rbd. og til Prokurator d'Auchamp 10 Rbd., begge Dele Sølv. Jøvrigt ophæves Processens Omkostninger ved begge Retter. Det Jdømte udredes inden 8 Uger efter denne Doms lovlige Forkyndelse under Adfærd efter Loven. Hvilket bringes til offentlig Kundskab. Odense den 15 November 1810. Frederikke Crone. Som beskikket Værge, H. Ottesen, Commissionair.
Odense Adresse-Contoirs Efterretninger, 1840-11-16
At Gaardmand Hans Jørgensen i Radbye af Overøvrigheden, efter egen Begjæring, formedelst Alderdom og Svaghed, er erklæret umyndig og Gaardmand Peder Jensen sammesteds beskikket til at være hans Værge, bekjendtgjøres herved. Odense Herredscontoir den 11 Novbr. 1810. F. Knudsen. Asylet i Odense. afholder sin 2den Generalforsamling for Aaret 1840 Mandagen den 30 Novbr. Kl. 10 i dets eget Locale i Dronningens Asylgade No. 197 Litr. A., hvortil alle Damer, som ifølge Lovenes 83 ere ordentlige Medlemmer, herved behageligen indbydes. Der vil blive aflagt Beretning om den nu opførte nye Bygning, dens Bekostning, m. m., samt om den Velvillie, der er blevet udviist mod Asylet ved denne Leilighed. Endvidere vil blive afgivet de Beretninger, som i Lovenes § 19-21 ere berørte, saa og Beretning om Oprettelsen af Caroline Amaliaskolen. 2 Jnspectricer og 1 Forstander afgaae, i hvis Sted nye ville blive at vælge. Bespiisningsanstalten, der – om Gud vil – nu træder ind i det 2det Decennium, begynder sin 11te Aars Virksomhed den 2 Decbr. førstk., og fortsætter den, som i de forrige Aar, i December, Januar, Februar og Marts, hver Onsdag, Fredag og Søndag. Ved den betydelige Sum, som gode Mennesker i Sommer lode Anstalten tilflyde, ere vi satte istand til - uagtet Fødevarernes ualmindelig høie Priser – at afhænde i Portion Middagsmad for samme Betaling, som hidtil, 3 Rbs. En Billet for hele Tiden (52 Dage koster 1 Rbd. 3 Mk. 12 s. Billetter faaes – mod contant Betaling - til enhver Tid hos Undertegnede. Jdet vi i denne for Huusarme haarde Tid anstrænge egne Kræfter, ere vi forvissede om, at Mange - Mange trofaste ville staae os bil!! Odense den 12 November 1810. A. H. Steenbuch. Kellinghuusen. J. Andersen. And. Ørnstrup. N. Jensen.
Odense Adresse-Contoirs Efterretninger, 1840-11-16
At jeg har etableret mig som Stolemagermester her i Odense, giver jeg mig den Frihed at bekjendtgjøre et æret Publikum. Foruden alt sædvanligt Arbeide henhørende til Faget, anbefaler jeg mig med alle Sorter smukke Ornamenter og Billedhuggerarbeide udført i Træ, hvori jeg i 8 Aar i Kjøbenhavn og i 3 1/2 Aar her i Byen har erhvervet mig Færdighed.
Odense Adresse-Contoirs Efterretninger, 1840-11-16
Ved en smagfuld Udførelse af det mig overdragende Arbeide skal jeg stedse stræbe at vinde mine ærede Kunders Tilfredshed. Flere Elever kunne ogsaa nyde Underviisning i Fri Ærbødigst: haandstegning hver Søndag. F. Halle, boende i Nørregade Nr. 131.
Odense Adresse-Contoirs Efterretninger, 1840-11-16
Af Odense Cathedralskoles Midler kan erholdes til Laans circa 1300 Rbd., naar de Laansøgende med fornøden Legitimation desangaaende henvende sig til Skolecasserer J. J. Hansen, 5 a 600 Rbd. offentlige Midler under Baag og Vends Herreds Provstie kunne, mod lovbefalet Sikkerhed, erholdes tillaans i anstundende 11 December Termin, naar Man desangaaende henvender sig til undertegnede Præst. Dreslette den 14 Novbr. 1840. Seidelin.
Odense Adresse-Contoirs Efterretninger, 1840-11-16
5 a 600 Rbd. ønskes tillaans imod første Prioritet i et Huus med 11 Tdr. Land, og 200 a 250 Rbd. mod første Prioritet i 5 Tdr. Land og derpaa værende Huus under Vends Herred, alt i anstundende Termin. Billet mærket M. 2, aflagt paa Adressecontoiret, træffer den Søgende.
Odense Adresse-Contoirs Efterretninger, 1840-11-16
En Hjelpelærer søges af Skolecommissionen i Søllinge.
Odense Adresse-Contoirs Efterretninger, 1840-11-16
En Blikkenslagersvend, kan strax erholde stadigt Arbeide hos Blikkenslager Chr. Jen sen, Gjerritzgade No. 21 i Svendborg.
Odense Adresse-Contoirs Efterretninger, 1840-11-16
Skipper J. C. Anderskou, ligger under Ladning i Kjøbenhavn med Gods til Odense.
Odense Adresse-Contoirs Efterretninger, 1840-11-16
Skipper Hans Andresen afseiler strax til Flensborg og medtager Fragtgods Tour og Retour.
Odense Adresse-Contoirs Efterretninger, 1840-11-16
Manufactur=Handel, i No. 191 paa Vestergade.
Odense Adresse-Contoirs Efterretninger, 1840-11-16
J denne Tid er mit Vare=Lager bleven forsynet med endeel nye og gode uldne, Silke= og Bomulds=Varer, samt andre moderne Artikler, som Mouselin de laine m. m., hvilke sælges til meget billige Priser, hvorfor jeg ei undlader at anbefale samme. Odense den 16 Novbr. 1840. E. A. Døcker.
Odense Adresse-Contoirs Efterretninger, 1840-11-16
Bundtmager Schwartzbrems Boutiker nylig fra Udlandet bleven forsynet med mange smukke og solide Vintervarer, saasom: Kaabefoer i nye Mønstre til forskjellige Priser; Boger, saavel lange som korte; Peleriner, Palentiner, flere Sorter Vinterstøvler for Herrer og Damer, Vinterhuer og Kaskjetter efter nyeste Mode; Reisepeltse; forskjellige smukke Foerværker og Kraver til Herre-Frakker; smukke forede Handsker; Angora Fryndser til Kaaber og Mantille-Besætning, m. m. Varene udsælges til bestemte og meget billige Priser. Mallaga=Rosiner i 1/2 Tdr. sælges til meget billig Priis, P. Petersen jun., Odense Vestergade.
Odense Adresse-Contoirs Efterretninger, 1840-11-16
Fiint Herregaards=Smør i 1/2 Tdr. er at bekomme hos N. Chr. Nielsen, boende paa Nørregade Nr. 451.
Odense Adresse-Contoirs Efterretninger, 1840-11-16
Et Partie Humle er nylig arriveret, som sælges i hele Baller til særdeles billig Priis hos O. Petersen jun., Odense Vestergade. Tulipanlæg, dobbelte med nogle Monstroser imellem, fuldvoxne til 2 Rbd. for 100 og unge til 1 Rbd. for 100, faaes paa Nørregade Nr. 425.